澤西動物園

澤西動物園係一個佔地25英畝（100,000平方米）嘅動物園，係由一位自然學家兼作家杜帥爾（Gerald Durrell，1925-1995）喺1959年3月26號成立嘅。每年平均吸引到大約150,000遊客到園參觀。園內全部都係飼養瀕危嘅哺乳動物、雀、兩棲動物同爬蟲類，合共190種。 自1964年後，動物園亦成立咗「澤西野生動物信託基金」（Durrell Wildlife Conservation Trust）。有好多動物園都係佢嘅會員，香港動植物公園亦係其中之一。